Mera naam Barry Allen hai
aur main duniya ka taiz tareen insaan hoon.
Duniya kay liye main aik maamooli forensic scientist hun,
lekin chhup kay, apnay S.T.A.R. labs wale doston ki madad se main jurm se larta hun
aur apnay jaisay doosray meta-humans ko dhoondta hun.
Mainay us aadmi ko dhoond liya jisne meri maa ka qatl kiya tha,
lekin yeh karne main mainay hamari duniya ko naye khatray main daal diya
aur aik main hi hun itna taiz jo unko rok sakta hai.
Main hun Flash.
Guzishta qist main aapnay dekha...
Hamari kaaenaat main zaroor aik sooraakh hai
jis se uski duniya ka raasta nikalta hai.
Milye Earth-2 kay Dr. Harrison Wells se.
Kya tumhen lagta hai ke hum
good-night kiss wale muqaam par puhanch gaye hain?
Zoom ke sar par raftaar ka junoon
Woh tumhaari duniya se meta-humans ko bhej raha hai
mujhsay larne kay liye.
Mera naam hai Doctor Light.
Hello, khoobsurat.
Tum mujhsay chaahti kya ho?
Tumhaari zindagi.
Mainay apnay aap ko dekha.
Lagta hai tumhaari buri judwa hai.
Tum kahan ho?
Main yahin hun.
Main tumhen maarne aayi hun, Flash, tou tayyar hojao marnay kay liye.
Hojaaye phir.
Kaha tha.
Zoom hamesha jeetta hai.
Zoom ne mujhay bheja tha tumhen maarne kay liye
lekin main yeh karna nahi chaahti thi.
Lekin tumhen koi masla nahi tha Linda Park ko maarne main.
Yeh sabse behtareen bura idea tha jo main karsakti thi.
Uski laash chor dun Zoom kay liye,
usko lagega main mar gayi, aur main aazaad hojaaugi.
Usko kaisay pata chalta ke laash kahan hai?
Mujhay jaanay do.
Mujhay ghaaeb honay do.
Tum apni poori zindagi is dar main guzaar dogi
ke Zoom kub aayega.
Theek hai. Tou tumhaara behtareen idea kya hai?
Mujhay maarnay kay baad tum usse raabta kaisay karne wali thi?
Mujhay kuch milnay wala tha...
jo sirf tub milta agar tum mar jaatay...
aur phir main usko us raastay se phenkti uski taraf, saboot kay tor par.
- Aur phir kya? - Phir woh mere liye aata.
Pakka karta ke tum margaye ho aur mujhay ghar lejaata.
- Tum kyun jaanna chaahtay ho? - Kyunke main usko dhoondna chaahta hun.
Tum aisa nahi karna chaahogay.
Woh mere liye aata rahega.
Woh tumhaaray jaisay logon ko agwa karta rahega,
aur unse woh karwata rahega jo woh chaahta hai
Mujhay usay rokna hoga isse pehle ke aur logon ki jaan jaaye.
- Tum Zoom ko nahi rok saktay. - Main rok sakta hun.
Main rokunga, lekin mujhay tumhaari madad chaahye.
Zoom chaahta hai ke Doctor Light usko tumhaara naya emblem bhejen.
Haan yeh humen chaaray ke tor par chaahye.
Agar hum Doctor Light kay zarye emblem bhijwade
tou Zoom meri laash lene aayega, aur phir hum usko phansa lenge.
Tumhen pata haina us emblem ko bananay main buhat mehnat lagi thi?
Yeh woh aurat hai jo Zoom se bachnay ke liye
Linda ka qatl karne kay liye tayyar thi
lekin ab woh usay pakarne main hamari madad karne kay liye tayyar hai?
Woh jaanti hai aik yehi tareeka hai.
Earth-2 se nikalnay se pehle,
Mainay aik serum par kaam kiya tha Zoom ki raftaar ko halka karne kay liye
Ab bas Ramon aik aisa hathyaar banaday ke hum us tak yeh puhancha saken.
Barhya, yeh is saal ki barfaani bandooq hojayegi.
Phir kisi mujrim kay haath lag jayegi,
aur phir hamaray paas aik Sergeant Slow hongay.
Mai aisa kabhi nahi honay dunga.
Sergeant Slow buhat bura naam hai.
Kya hum bhool rahe hain ke Zoom Barry se kitna zyaada taaqatwar hai?
Matlab agar Barry goliyan rok sakta hai
tou Zoom pata nahi kya kya rok sakta hoga?
Achhamba...
Hum aik jaal bicha saktay hain
taakay jaisay hi Zoom woh rasta tay karay, uski zad main aajaye.
Jo usay pata nahi, woh usay rok nahi sakta
- Behtareen. - Shukriya.
Joe, voice of reason here?
Humen aik mansooba chaahye. Yeh sabse behtareen hai.
Agar yeh jo kehraha hai, woh karsakay.
Mujhay kum mat samjho, Detective.
Oh, Patty station pe waapis bula rahi hai.
Aapse wahan mulaaqaat hoti hai phir?
Aap kya sab bhool rahay hain jo Jay ne humen bataaya tha
aur Wells ka saath derahay hain?
Oh, nahi, mujhay Wells par bilkul bharosa nahi hai.
Main bas dekhna chaahta hun woh kya karna chaahta hai.
Mainay socha ke hum uski rassi daraaz kartay hain
aur woh khudi apnay aapko phaans lega.
Haan, mujhay bhi lagta hai woh kuch chhupa raha hai.
Dekho mera mujrimon kay sath itnay saal ka tajurba kehta hai
ke is aadmi kay saath kuch tou garbar hai.
Barry ne mujhay bataya tha tum aik cheez karsaktay ho
- Vibing. - Ya khuda, sabr rakho.
Tum yeh Wells kay saath karsaktay ho?
Main koshish karsakta hun.
Nahi karsakay?
Main tumhen batadun aik baat.
agar tum quantum helix ko align nahi karsaktay
jo kay tumhaara waahid maqsad hai S.T.A.R. Labs pe kaam karne ka,
kya tum mera waqt aur mehnat zaya na kartay hue
kisi aisay banday ko dhoond saktay ho
jo tumhaaray liye tumhaara kaam karsakay?
Yeh rahi.
Kaam wali awaaz.
Jab main choti thi aur aap mujhay apnay saath S.T.A.R. Labs lekar aaya kartay thay
tou mujhay buhat heraani hoti thi
ke aap ghar aur yahan kitnay mukhtalif tareekay se baat kartay hain
Tum aur tumhari maa donon ko hoti thi. Tumhen school main nahi hona chaahiye?
Main high school se graduate hogayi thi jab main 15 saal ki thi, abbu.
- Sahi. - College ka aik din miss karsakti hun.
Yeh hai meri Jess, hamesha itni taiz.
- Tou? - Tou?
Kya yeh sach hai?
Kya sach hai?
Jo Flash ne press conference main aapkay baaray main kaha?
Ke aapkay particle accelerator ne meta-humans banaye?
Haan...
Aap ne mujhay bataya kyun nahi?
Bazahir Jay Garrick,
ilzaam lagaany main
asli hero wale kaam karne se zyada taiz hai
- Abbu, Flash aik hero hai. - Nahi.
Acha, mujhay kabhi samajh nahi aaya ke aapko usse itni nafrat kyun hai
lekin ab main samajh gayi kyunke usko pata tha aap ne kya kiya hai.
Mainay S.T.A.R. Labs pe jo kiya hai, mainay duniya ko badla hai, Jesse,
kaaenaat kay raaz faash karke.
Aur jab aapkay paas taalay ki chaabi nahi hoti,
kabhi kabhi aapko darwaaza torna parta hai
Tumhen school jaana chaahye.
Fikar mat karen. Mujhay aaj ka sabaq milgaya hai.
Tum meri khushi ho, Jesse Quick.
- Theek. Baad main baat kartay hain. - Miltay hain, Joe.
Zabardast, tum yahan ho.
Tumhen bhi subha bakhair, Patty.
Haan, main poori raat Doctor Light kay case par kaam karrahi thi.
Main andaza laganay ki koshish karrahi hun
ke woh kis tarah ki taaqaten hamari taraf phenk sakti hai
is bunyaad pe ke woh roshni ki quwwat kay saath jor tor karsakti hai.
- Main iski qadr karta hun lekin... - Kya aapko pata hai
ke roshni ki quwwat khaalis roshni main tabdeel hosakti hai?
Matlab aisa lagta bhi nahi hoga ke aisa kuch hosakta hai, lekin aisa hai.
- Waqai, Patty... - Nahi, aur spectrum kay doosri taraf
naadeeda shuaaen hain.
Dekhen main... jaanti hun yeh bolne ki baaten hain lekin mujhay lagta hai...
Doctor Light case band hochuka hai.
Oh, uh, theek hai.
Kya aap bata saktay hain kyun?
Nahi.
Nahi?
- Theek. - Hey.
- Hi! - Tum theek ho?
Haan, haan main theek hun.
Tumhaaray abbu mujhay kuch batana nahi chaahtay.
- Kya matlab? - Mujhay nahi pata. Bas...
Yeh islie tou nahi haina kyunke hum saath thay?
Nahi, mujhay nahi lagta ke unko pata hai. Mainay kuch nahi kaha,
lekin main unse baat karsakta hun agar tum chaaho.
Nahi, nahi, nahi. Main unse baat karlungi.
Woh mere partner hain.
Hamaray darmiyaan bharosa aur taaluq hona chaahye.
Pakka? Mujhay uskay baaray main baat karne main koi masla nahi hai
Woh aik achi cheez thi.
Haan, haan, haalankay uski yaad...
kaafi dhundhli hai.
- Oh, waqai? - Haan.
Mujhay yaad dihaani ki zaroorat hogi lekin
Theek hai.
- Hey. - Hey.
Kya tumnay Flash se kuch suna hai
us meta-human kay baaray main jisne Larkin ka qatl kiya tha?
Nahi, abhi nahi. Lekin woh us par kaam karraha hai.
Mujhay usse baat karni chaahye.
Linda, mujhay nahi lagta yeh acha idea hai
Dekho Larkin marchuka hai,
jiski wajah se mujhay scores aur nashay kay scandals par dehaan dene main
kaafi mushkil pesh arahi hai.
Mujhay yeh nahi sunna ke main fikrmand na hun.
Main jaanti hun. Yaqeen maano main jaanti hun.
Tou usko batao ke main madad karna chaahti hun.
Please, main apnay jaisi dikhne wali aurat ko
kisi aur ko takleef nahi dene desakti.
Main phirse puchungi.
Lekin yaqeen maano, Flash ne sab sambhaal liya hai.
Shit.
Doctor Light ghaaeb hogayi hai.
Darwaazay band karo.
Darwaazay band karo!
Darwaazay band nahi horahay.
Koi bhi security protocol kaam nahi karraha.
Usne system ko hack karlia hai.
Barry, Doctor Light bhaag rahi hai.
Woh kahan hai?
Doctor Light apnay jail ki lights main ghus gayi.
Poori building fiber optics pe chalti hai
jo roshni ki pulse par chalta hai,
tou usne dampener ko band kiya aur apni taaqat istemaal ki.
Mainay kaha tha woh buhat khatarnaak hai.
Tumhen meri baat maanni chaahye thi, usko behosh karna chaahye tha.
Mujhay laga tha wih samajh gayi hai
ke hamari madad karke hi woh Zoom se aazaad ho sakti hai.
- Tumnay ghalat socha tha. - Haan.
Acha dekho
Doctor Light jachuki hai, tou ilzaam laganay kay bajaye
yeh dekhtay hain ke ab humen kya karna hai
Kya aapko lagta hai ke woh Linda ko phirse maarne ki koshish karegi?
Mainay Iris ko bola tha ke Linda ko ghar leaaye
us par nazar rakhne kay liye.
Speed-dampener ka kya hua?
Humne composite ko alag karlia hai.
Aur hum us bhaalay ko badal rahay hain jis se Arrow ne Wells ko maara tha.
Woh Wells nahi hai. Main Wells hun.
Jo bhi, Harry.
Lekin humen yeh nahi pata ke yeh cheez kaam karrahi hai.
Jab tak hum isko aazmaatay nahi, nahi. Yeh aik test hoga.
tou ab kya hum is behtareen meeting ko khatam karke kaam par lag saktay hain?
Ya main woh kehdeta hun jo sab kehna chaahtay hain?
Shayad yeh aik achi baat hai ke Doctor Light chali gayi.
Shayad yeh kaaenaat ka ishaara hai
humen bewaqoofi karne se roknay ka.
Nahi. Nahi. Kaam jaari rakho.
Main Zoom ko pakarne ka koi aur tareeka nikaal lunga.
Hey, aahista. Mujhay tumsay baat karni hai
Joe, dekho mujhay pata hai main kya karraha hun
Theek hai, mujhay nahi pata lekin. Mujhay bhi batado?
Main Zoom ko roknay ki koshish karraha hun
Main samjha tha aap mere saath hain ismain
Main apnay raastay khulay rakh raha hun
Mujhay samajh nahi aaraha aapko kyun lagta hai hamaray paas koi aur raasta hai
Zoom mujhay maarna chaahta hai.
Jo meta-humans woh Earth-2 se bhej raha hai,
unko fark nahi parta kitnay maasoom logon ki jaan jaati hai.
Dekha Iris aur Linda kay boss kay saath kya hua.
Woh Zoom ki jang ka nishaana bana.
Agli dafa woh aap bhi hosaktay hain aur Iris bhi.
Main bas sochraha hun ke abhi jaana jaldbaazi tou nahi hogi.
Matlab humen uski taaqat kay baaray main kuch bhi nahi pata.
Wells jaanta hai.
Tum kaafi zyada bharosa karrahay ho apni maa kay qaatil pe.
Mujhay lagta hai humen Jay ko dhoondna chaahye, uski madad leni chaahye.
Haan, Jay ne kehdia tha ke woh mujhay maarne main koi madad nahi karna chaahta
aur hum yahan beth kar Zoom ki agli chaal ka intezaar nahi karsaktay
Hum nahi karsaktay.
Kya aap ne hi nahi kaha tha ke zindagi main kaamyaab honay kay liye
hamesha difaa nahi kartay, hamla karne ki bhi zaroorat parti hai?
Mere khayal se hum us waqt tumhaaray
high school football tryouts ki baat karrahay thay.
Aap ne kaha tha aap uska kabhi zikr nahi karenge.
Hey.
Main bas kehna chaahta tha ke
tungsten composite istemaal karna vibrations ko kum karne kay liye
woh kaafi acha tha.
Tum kya karrahay ho?
Main aapko mubarakbaad deraha hun.
Mujhay chuo mat.
Waah, banday ki taareef karo aik tou.
Tum meri taareef nahi karrahay.
Tum un cheezon main mudakhlat karne ki koshish karrahay ho
jinse tumhara koi taaluq nahi
- Tumne mere baaray main kya mehsoos kiya? - Kuch nahi.
Ya khuda, kyun? Mehsoos karne kay liye hai kya?
Mujhay chuo mat. Agar koi sawal hai, puchlo.
Warna dur raho.
Tou?
Khuda! Aap sochtay hain ke serial killer wala version zyada bura hoga.
Tumnay usko chua tou kya hua?
Tumnay kya dekha?
Mainay kuch nahi dekha.
Jao waapis chuo usay.
Nahi, usko pata chalgaya hai ab.
Tumhen koshish kartay rehni hogi.
Mujhay lagta hai Joe theek kehraha hai.
Kuch zaroor hua hoga Wells aur Zoom kay beech,
ke uski itni zaati dushmani hogayi.
Starling City ka Arrow, jo Hood kay naam se jaana jaata tha,
uska naqaab utar gaya hai, woh hai billionaire Robert Queen.
Robert aik jazeeray par phans gaya tha
jab uski kashti doobi
aik haadsa jis main uskay betay, Oliver ki jaan chali gayi.
Robert Queen ko murda tasawwar karlia tha jab...
Muaaf kijiye, mujhay khabar milrahi hai
Aik hamla hua hai Central City College pe.
Science building nishaana thi aik aur meta-human hamlay ka
Humen video mosool horahi hai.
Hoshyaar rahen. Mujhay bataya jaraha hai
ke jo video aap dekhne jarahay hain...
Hey, Jesse, main bolraha hun. Kya tum...
Mainay abhi... Mainay khabar main dekha...
Mujhay phone karo, theek hai? Mujhay batao ke tum theek ho.
Ke tum...
Gawaahon ka kehna hai ke Flash mauqay par puhanch gaya tha
lekin usse pehlay meta-human aik female student
ko yarqamaal bana kar bhaag gaya.
Humne abhi uski shanaakht nahi ki hai
aur humen pata nahi chal paya hai ke usko nishaana kyun banaya gaya.
Nahi.
Joe... detective... kya hum baat karsaktay hain?
Agar yeh Doctor Light kay baaray main hai...
Nahi, haan... nahi
Shayad lekin... Acha dekho,
Mujhay lagta hai mujhay samajh agay hai
ke aap itnay chup chup kyun hain kuch din se
Waqai?
Haan mujhay lagta hai ke aap mujhay sab nahi bata rahay
lekin mujhay lagta hai ismain meri ghalti hai
Dekhen aap behtareen... zabardast... kamaal kay detective hain,
aur mujhay lagta hai aap mehsoos karrahay hain
ke main aapko sab nahi bata rahi.
Aur aap sahih hain. Dekhen, hum partners hain.
Humen aik doosray ko sab sach batana chaahiye.
- Koi raaz nahi... - Patty.
Barry aur main saath thay.
Itna zyada shaffaaf bhi nahi hona chaahye
Nahi, nahi, nahi, nahi mujhay lagta hai yeh bilkul sahih hai
ke ab sab kuch baahir agaya hai sabkay saamnay.
Jo bhi tum aur Barry akele main kartay ho
woh tumhara zaati maamla hai.
Theek hai.
Tou aap mujhsay naraz nahi hain?
Main waada karta hun, mujhay koi fark nahi parta isse.
Zabardast, main buhat acha mehsoos karrahi hun.
Kya kuch aisa hai
jo aap mujhay batana chaahtay hain?
Hum partners hain...
bilkul sachay aik doosray kay saath.
Nahi.
Theek.
- Hey. - Hey.
Kya dinner party chalrahi hai?
Aapko aisa hi lagega
Pata hai, pata hai.
Kabhi kabhi cooking karne se mujhay sukoon milta hai
Doctor Light kay baaray main kuch pata chala?
Kya abhi bhi mujhay khatra hai?
- Kuch pakka nahi hai. - Aray yaar.
- Main pagal horahi hun, Barry. - Haan.
Cake bungaya.
Umeed hai tumhen bhook lagi hogi.
Woh mazaak nahi karrahi.
Aik poori army khaalay itna khaana hai.
Woh kaafi khaufzada hogi.
Ghussa hai.
Larkin usko bachanay kay chakkar main mar gaya,
aur sabse buri baat yeh hai ke jisne yeh kiya woh billkul uskay jaisi dikhti hai.
Yaqeen maano agar Linda kay paas abhi Doctor Light ki taaqaten hoti...
Kya?
Main bas, Linda aur Light... yeh humshakal hain.
Itna miltay hain ke Light ko bhi laga ke woh Zoom ko bewaqoof bana sakti hai.
Ab hamaray paas hai Light ka suit.
Tumhen kuch kehnay ki zaroorat nahi hai, mujhay pata hai
- Yeh buhat bekaar idea hai. - Nahi, nahi, nahi. Aisa nahi hai.
Hum Zoom ko ehsaas dilayenge ke Linda Doctor Light hai
aur uskay zarye usay apni taraf khench laayenge.
Yeh buhat khatarnaak hai, haina?
Linda ko iska faisla karne dete hain.
Matlab woh us banday ko pakarnay kay liye betaab hai
jo Larkin ki maut ka zimmedar hai,
aur uska haq hai ke woh hamari madad karay
Theek hai.
Mujhay abhi bhi samajh nahi araha ke hum yahan kyun aaye hain
Mujhay laga tha tumharay abbu ne ghar se nikalnay se mana kiya tha
- Koi tumsay baat karna chaahta hai - Kaun?
Ms. Park, mujhay aap ki madad chaahye.
Bhai.
Tum ispar kabsay kaam karrahay ho?
Mashghalay hona zaroori hai.
Yeh pagalpan hai.
Nahi
Tum bilkul Doctor Light jaisi dikhti ho.
Aur in dastaanon se, jo Cisco ne banaye hain
tum woh sab karsakogi jo woh karsakti hai.
Fikr mat karo, yeh mehfooz hain
- takreeban - takreeban?
Ab isay qaabil-e-yaqeen bhi tou banana tha
tou yeh waqai aag lagatay hain aur cheezen phaartay hain.
Aur tumhen usay khud par
dhamakon se hamla karne dena hoga
Yeh ghatya idea hai kiska?
Acha, yeh idea ghatya nahi hai.
Yeh suit dhamakay bardaasht karsakta hai
Waqai ya takreeban?
Tumhaaray nazdeek aik ghatya idea kya hota hai, Cisco?
Acha, pata hai kya?
Main cheezon ka musbat rukh dekh sakta hun
Musbat soch, logon.
Theek hai, theek hai.
Tou mere waalon par maarna sirf. Theek hai?
- Theek hai. - Zabardast.
Doctor Light.
Pata hai kya? Main unko thora theek kardeta hun. Screwdriver.
Araha hun. Araha hun.
Bas...
Acha tou jo kiya tha bas woh nahi karna
aur phir sab theek rahega.
Aag lag gayi.
Ooh, muaaf karna.
Bhool hogayi.
Mainay karlia! Dekha tumnay?
Haan!
Tum theek ho?
Muaaf karna.
Linda ko bura nahi kehrahi, lekin woh yeh nahi karsakegi.
Shayad agar woh har dafa fire kartay hue cheekhay na tou.
Haan Linda ko shuru main thori mushkil hui thi lekin woh yeh karsakti hai.
Main jaanta hun woh karsakti hai.
Acha tumhen koi jagah mili
jahan humen logon ko nuksaan puhanchanay ka khatra na ho?
Haan, bandargaah kay kareeb aik jagah hai jo
aksar raat kay waqt bilkul khaali hoti hai.
Zabardast. Speed-dampener kahan tak puhancha?
Mere tests kay mutaabiq tou usko kaam karna chaahiye.
Woh kaam karega.
Main Ramon kay dastaanay theek kardeta hun.
Theek, barhya.
Hey, hum waqai yeh karne wale hain?
Haan. Main Iris ko kehta hun Linda ko tayyar karay.
Haan, main usse baat karta hun.
Barry, ruko.
Haan, kya?
Tumnay dekha na kya hua tha?
Linda tayyar nahi hai.
Woh hai. Woh tayyar hai.
Tum is par itna zor kyun derahay ho?
Kya... Aapko kya lagta hai? Mujhay usay pakarna hai.
Kisko pakarna hai?
Kya yeh waqai aik sawal hai?
Tum batao.
Mujhay... Mujhay nahi lagta yeh Zoom kay baaray main hai.
Mujhay lagraha hai tum abhi bhi Reverse Flash kay peecha karrahay ho.
Reverse Flash mar chuka hai.
Haan lekin usne jo kuch kiya tumhaaray saath uskay baad,
usko roknay wale tum nahi thay.
Hum sabne saath kaam kiya tha.
Haan, aur Eddie ne aakhir main usko maara tha.
Matlab tumhen laga ke tumhaaray saath dhoka hua hai?
ke tumhen ana badla nahi mila
aur ab Zoom ko rokna shayad sab barabar karde?
Main sirf itna kehraha hun
ke agar tum Linda jaisay logon ko apni zindagi daao par laganay ka kehrahay ho
tou tumhen yeh tou pata hona chaahiye ke tum yeh kyun karrahay ho.
Dekho main sharminda hun ke main buhat buri supervillain hun.
Tum yahan aakar mujhay aur bura mehsoos mat karwaao.
Main yahan islie nahi aaya.
Kya fark parta hai. Main... Main yeh nahi karsakti.
Mere andar woh baat nahi hai.
Yeh sach nahi hai.
Tum sabse taaqatwar aurton main se ho.
Tum kuch bhi karsakti ho.
Aur tum mere baaray main yeh kis bunyaad par kehrahay ho?
Linda,
Tum mujh par bharosa karrahi ho.
Tou main bhi tum par poora bharosa karna chaahta hun
Main jaanta hun ke tum yeh karsakti ho...
kyunke main tumhen jaanta hun.
Barry. Baap ray!
Mainay Flash ko bosa diya hai.
Suno,
Main bas larayi khatam karna chaahta hun
aur tumhaaray kaam kay liye tumhaara shukria ada karna chaahta hun.
Khush aamdeed.
Theek hai.
Mujhay lagta hai ke trigger mechanisms chipak rahay hain.
Trigger mechanisms ko kuch nahi hua hai.
- Shayad thoray sa tail... - Nahi... nahi
Oh... main yeh saaf kardeta hun.
Mujhay chuo mat!
Main bas madad karne ki koshish karraha hun!
Main jaanta hun Wells doosri taraf gaya hai.
Kyun?
Mujhay nahi pata, main waada karti hun.
Tumhaari wafadaari ki daat deni paregi
Jesse.
Mujhay muaaf karden.
Joe, Doctor Light.
- Mujhay laga tha hamari baat hogayi thi. - Nahi.
Woh abhi bhi khuli ghom rahi hai...
aik meta-human jisne aik aadmi ka qatl kiya hai
Hum us baaray main kuch kar kyun nahi rahay?
Is sab ki koi tuk nahi ban rahi
aur aap mujhsay baat nahi karrahay
Acha acha acha, dekho.
Yeh thora paichida hai,
lekin hum Doctor Light kay peechay jarahay hain abhi.
Main chaahta hun ke tum mujh par bharosa rakho, Patty,
kuch din kay liye.
Kya aap kisi tarah se is sab main shaamil hain?
Agar tum puch rahi ho ke main gunahgaar hun? Nahi.
Lekin mujhay kuch waqt ki zaroorat hai kuch cheezon ko sambhaalnay kay liye.
Mujhay bharosa hai.
Main aapki partner na hoti agar na hota tou.
Aapko mujh par bharosa nahi hai lekin.
- Patty, mujhay bharosa hai. - Utna nahi jitna hona chaahiye.
Kuch din.
Aaj khaanay chalna hai?
Mujhay tumhaari raaye chaahiye kisi baaray main
- Aaj nahi. Mujhay muaaf kardo. - Koi baat nahi.
Main...Joe aur mujhay darasl...
Joe aur mujhay aaj raat aik cheez karni hai
Kisi aur din.
Main tumhaaray saath waqt guzaarnay ko tarjeeh dunga hamesha.
Waqai agar main yeh plan cancel karsakta tou zaroor kardeta.
Kya hum kal khanay par chal saktay hain?
Haan theek hai.
Theek hai, miltay hain.
Good luck jo karne wale ho uskay liye.
Shukriya. Mujhay iski zaroorat paregi.
Main yahan Flash ko maarne aayi hun, aur mujhay koi nahi rok sakta!
Yeh kaisa tha?
Thora zyada hogaya.
Earpiece se khelna band karo.
Haan nikal na jaaye.
Haan yeh bataya tha tumnay. Muaaf karna.
Nahi nahi tum buhat acha karrahi ho Linda.
Theek hai Doctor Light, main yeh raha.
Lekin hum us hissay ko chordenge
jahan tum mujhay maarne ki dhamki deti ho
aur seedha us hissay pe jaayenge jahan main tumhen aisa karne nahi deta.
Main tumhen maarne aayi hun Flash.
Aik minute, tum kya karrahay ho?
Hum woh nahi karrahay?
Haan.
Main Zoom kay saath wafadaar hun,
tou talnay kay liye tayyar hojao.
Agli dafa main behtar dialogue likhunga.
- Agli dafa? - Agli dafa?
Ab tum gaye.
- Haan - Behtareen
Theek hai
Hojaaye
Kaha bhi tha
Zoom hamesha jeetta hai.
Tum theek ho na?
Haan haan. Qaabil-e-yaqeen banana tha.
Yeh raha Zoom, mainay kardia jo tum chaahtay thay.
Ab mujhay ghar bulaalo.
Chalo.
Chalo. Chalo.
Woh yehi chaahta haina?
Chalo, Zoom.
Hey, hilna band karo.
Muaaf karna aik ghanta hogaya hai.
Main ajeeb si haalat main gira tha
aur mera paaun sogaya.
Woh shayad intezaar karraha hai tumhaaray waqai marnay ka.
Kisi bhi waqt aajayega woh.
Nahi.
Muaaf karna, mainay zaroor kuch garbar kardi.
Nahi, Linda, tumnay behtareen kiya.
Tou Wells tou abhi tak sadmay se nahi nikla hai
Aur tum?
Haan yeh kaafi bura hua.
Dekhen aap theek thay. Kuch hadh tak
ke yeh sirf Zoom kay baaray main nahi hai...
ke yeh Reverse Flash kay baaray main hai.
Theek hai.
Lekin jo aap sochrahay hain woh wajah nahi hai,
yeh islie nahi hai ke main usay maar na saka.
Iski wajah... Wells...
usne mujhsay video main kuch kaha tha
meri maa kay qatl ka iqraar karne se pehle.
Usne kaha ke agar woh mar bhi jaaye,
tou bhi jeet uski hogi kyunke main khush nahi hoonga,
ke main kabhi khush nahi hosakta.
Usay kaisay pata hoga yeh?
Woh mujhay jaanta tha. Woh mera mustaqbil jaanta hai.
Woh tumhaara mustaqbil hai. Asal tum yeh ho, yahan.
Main abhi bhi samajhta hun ke Wells sahih hai.
Jabsay main us raat pe waapis gaya hun
aur mainay unhen nahi bachaya... apni maa ko nahi bachaya,
mere andar kuch khaalipan sa hai.
Aur mujhay lagta hai ke yeh hamesha rahega.
Acha ya bura, Wells... woh mujhay jaanta tha.
Mujhsay behtar?
Usnay zaroor 15 saal tak tumhaara peecha kiya hoga, lekin mainay tumhen paala hai.
Dekho, Wells ne jo kaha woh tumhaara dimagh kharab karne kay liye kaha...
taakay woh aik aakhri dafa tumhaaray dimagh main ghus sakay.
Agar tum uski baat sunogay, tou tum usay jeetnay derahay ho.
Jaanta hun. Main yeh nahi chaahta.
Tum apni khushi kay khud zimmedaar ho, Barry.
Bhool jaao Wells ko.
Socho ke tum chaahtay kya ho aur tumhen khushi kis baat se milti hai
Jao aur usay haasil karlo.
Itna asaan hai.
Theek hai?
Haan.
Aur unki aankhon ko dekho. Zabardast.
Milkar maza aaya tum logon se.
- Alvidah. - Alvidah, Patty.
Hey.
Tumnay yeh video dekhi hai
bachon kay taasuraat kaisay hotay hain jab woh surang se guzartay hain?
Unki shaklen itni mazay ki hain.
Main bachon kay peechay paagal nahi hun lekin...
Mainay aisa kya kiya hai ke mujhay yeh milay?
Main bas sochraha tha ke mujhay kya cheez khushi deti hai
aur tumhen jaanna mujhay khushi deta hai.
Humen yeh aksar karna chaahiye phir tou.
Hey.
Kaash mujhay kam az kam dastaanen hi miljaatay.
Tum unkay sath kya karti?
Naachti.
Tum yeh nahi sochrahi thi.
Main buhat si cheezon kay baaray main sochrahi thi.
Jaisay jo kuch bhi mere saath hua hai
pichle dinon, yeh aik behtareen kahani hai
jo main kabhi nahi likh sakti.
Batao zara!
Kya aap kabhi iskay aadi hosaktay ho?
Itna bara raaz rakhna?
Nahi.
Yeh kaafi bhaari hai.
Mujhay aik achi neend ki zaroorat hai.
Main baahir jarahi hun.
Kal miltay hain.
Oh, agar humen Flash ka saathi banna hai
tou humen jaldi hi gym join karlena chaahye.
- Oh, haan! - Haan.
Alvidah.
Linda!
Yeh lo.
Tumhen tou lagta hai ke yeh cheezen darakhton par ugti hain.
Aur humnay pichla wala bhi aisayi phenk diya tha.
Tum yeh video darjan dafa dekh chukay ho
Har cheez plan kay mutaabiq hui thi.
Agar aisa hota, tou Zoom aata.
Shayad Light ghalat thi.
Shayad woh us raastay se yahan nahi dekh sakta.
Ya usne aakhir haar maanli hai.
Hey.
Iris, aahista bolo. Mujhay kuch samajh nahi aaraha.
Zoom kay paas hai Linda.
Woh chat par hai.
Neeche rakho usay.
Tumhen chaara daal kar machhli pakarna pasand haina?
Mujhay bhi.
Tumhen yahan se nikalna hoga, theek hai?
Nahi, tum ussay nahi lar saktay.
Woh aik bala hai.
Bas jaao.
Zoom insaan nahi hosakta.
Woh hai... ya tha.
Barry usko kaisay hara sakta hai?
Woh bhaag kyun raha hai?
Woh nahi bhaag raha. Woh dara hua nahi hai.
Oh, Woh isay thunderbolt karega!
- Kya? - Jay ne usay bijli maarna sikhaya hai.
Tumnay dekha yeh?
Usko apnay jangli panjon se bijli pakartay dekha?
Haan dekha!
Jay theek tha. Woh yeh akele nahi karsakta.
Woh akela nahi hai.
- Bhaago, Barry. - Nahi.
Main dekhta hun agar Wells ka woh serum kaam karta hai ya nahi.
Tum mujhsay chaahtay kya ho?
Sab kuch.
Tum mere jaisay banna chaahtay ho? Bas?
Tum hero banna chaahtay ho?
Heroes marjaatay hain.
Agar tum unhen pakar sako tou.
Barry Zoom ki raftar ka kaisay muqaabla karega?
Buhat khoob. Woh uski raftaar ka muqaabla nahi karega.
Woh usay baahir hi nikaal dega.
Tum kya bolrahay ho?
Terminal velocity.
Kisi girtay hue jism ki zyada se zyada had-e-raftaar
- Hawa main girtay hue? - Haan, hawa main laraayi.
Unka zor kashish-e-saqal kay baraabar hojayega
au kul zor sifr hojayega...
Barabar raftaar. Yeh tou buhat aqalmandi hai.
Kabhi mat bhoolna.
Main duniya ka taiz tareen insaan hun.
Woh usay maar raha hai.
Barry.
Agli baari tumhaari hai.
Barry.
Apnay hero ko dekho.
Yeh aadmi khuda nahi hai.
Yeh kuch bhi nahi hai.
Flash kay is sheher ki hifaazat karne kay din gaye.
- Nahi, Goli na chalana. - Neeche rakho usay.
Ab kya karogay tum log apnay hero kay bina?
Goli maaro isay, abhi!
Achi koshish thi.
- Kuch hua? - Nahi.
- Tumnay kuch kiya? - Nahi.
Barry!
Harrison Wells,
tumhen laga tha tum mujhay iskay zarye hara saktay ho?
Mujhsay bhool hogayi.
Haan, kaafi bhaari bhool.
Alvidah, Flash.
Tum bhi itnay taiz nahi thay.
Nahi. Nahi!
Mere saath raho. Mere saath raho, Barry.
Mere saath raho. Please, Barry, please.
Yeh sab tumhaara qusoor hai! Agar Barry mara tou tum maray.
Joe, Barry kay vitals sambhal gaye hain.
- Ab isko jaanay dete hain - Nahi, Caitlin.
Kyun? Issay Barry ko kya faida hoga?
Mujhay sukoon milega issay.
Joe, rukjao. Jesse kaun hai?
Tumhen kaisay...
Jesse meri beti hai.
Zoom kay paas hai woh. Tumnay mujhay... tumnay mujhay mehsoos kiya tha.
- Haan. - Tumnay kya dekha?
Tumhari beti.
Woh Zoom kay saath thi.
Lekin woh zinda hai?
Haan.
Zoom ne tumhen bheja hai sab ki tarah?
Tum Flash ko maardo aur tumhen apni beti miljayegi?
Meri beti mujhay sirf tab milegi,
jab main Zoom ko pakarlun.
Tum samajh rahay ho? Tum Barry ko chaahtay ho.
Main apni beti ko chaahta hun.
Aur yeh bachay mehfooz nahi hain
jab tak Zoom yahan hai.
Mainay apni zameen par usay pakarnay ki koshish ki thi.
Main nakaam raha.
Mainay socha main usay yahan le aaunga
Barry ki madad se.
Main ghalat tha.
Hey.
Lagta hai yeh jaag raha hai.
Barry. Barry?
Kya tum mujhay sun saktay ho?
Hey.
Tumnay hamari jaan hi nikaal di thi.
Tum kaafi der kay liye chale gaye thay.
Kitna bura hai yeh?
Kaafi.
Agar tum itni jaldi theek na hotay tou main fikarmand hoti.
- Linda, woh kaisi hai? - Woh theek hai.
Woh Coast City main kuch doston kay saath reh rahi hai.
Zoom?
Zoom kay baaray main fikar karenge
jab tum chalne phirne lagogay theek hai?
Jee nahi. Tum yahin rahogay.
Haan waqai. Tumhaari shaamat lagi thi.
Nahi, mujay apni taangen mehsoos nahi horaheen.
Mujhay apni taangen mehsoos nahi horaheen!